**Fjorden Baby!** er et norsk rockeband som ble dannet i 2005 av trommeslager Jan Eivind Bertelsen, bassist Tony Alexander Syversen, gitarist Jan Henning Buen, keyboardist Nam Phoung Nguyen og vokalist Sturle Kvilekval. I 2009 ble Syversen erstattet av Kjetil Grimsby Harr som bassist.

Bakgrunn
--------

Fjorden Baby! under støttekonsert for brannofre 26. september 2008  Foto: Nina Aldin Thune 
Fire av medlemmene vokste opp i drabantbyen Loddefjord i Bergen. Tony Alexander er opprinnelig fra Fredrikstad.

### Inspirasjon og musikk

Bandet spiller eksperimentell rock på norsk. Sjangerblandinger er en sentral del av musikken. Paralleller er dratt[*av hvem?*] mot punk og nyveiv som The Clash, The Aller Værste og Talking Heads. 

### Andre prosjekter

Buen og Nguyen var med i en tidlig utgave av John Olav Nilsen & Gjengen.Som soloartist kaller Jan Eivind Bertelsen seg for Obijan. Han ga ut sitt fjerde album i 2021. Kvilekval har utgitt norsk trap under navnet Wanglade$h.

Karriere
--------

Fjorden Baby! ble nummer to i Urørtfinalen 2009. Vinnerne var Pony the Pirate.

### Det første albumet

2. februar 2009 kom bandets debutalbum *5071* på Mikal Tellés *Opplett-label* ut. Det blr distribuert av VME. Albumet inneholder ti sanger spilt inn i *Duper Studio* med Yngve Sætre som produsent.

I august 2009 sluttet Tony Alexander Syversen i bandet, og han ble erstattet av Kjetil Grimsby Haarr. Syversens siste konsert fant sted under Hovedscenen på Øyafestivalen-09.

### *Se deg rundt i rommet*

Albumet *Se deg rundt i rommet* ble utgitt på bandets eget plateselskap, Fjorden Biznizz, i mars 2011. Albumet inneholder singlene «Rendezvous» og «Himmelen», begge låtene ble spilt inn på nyåret 2009 og fulgte opp hiten «Karoline» fra bandets første album.

Albumet gikk opp til 3. plass på VG-listen.

Da fotballaget SK Brann spilte i cupfinalen i Norgesmesterskapet i fotball for herrer 2011, spilte Fjorden Baby! Inn «Republikken» med et rap-vers fra fotballspilleren Rodolph Austin. Sangen er inspirert av New Orders låt «World In Motion».

### Fjordkloden

Albumet *Fjordkloden* ble utgitt 2013 med «Tingene» som ledende singel. Det ble velvillig mottatt.. På sangen «11 etasje» dukker også Bergensrapperen Lars Vaular opp med gjestevers. VG kåret det til Årets Norske Album i november samme året.

### *Oh Yeah!*

Albumet *Oh Yeah!* kom ut 2015, også det til god kritikk. Singelen «Igjen og igjen» var gjestet av Loddefjordmusikeren John Olav Nilsen.

Medlemmer
---------

* Sturle Kvilekval – vokal
* Jan Eivind Bertelsen – trommer
* Kjetil Grimsby Haarr – bass (fra 2009)
* Jan Henning Buen – gitar
* Nam Phuong Nguyen – synth

Tidligere medlemmer
-------------------

* Tony Alexander Syversen – bass (2005–2009)

Diskografi
----------

* 2009 – *Fjorden Baby!* Plateselskap: 5071/opplett/vme
* 2011 – *Se deg rundt i rommet* Plateselskap: fjorden bizznizz/cosmos music group.
* 2013 – *Fjordkloden* Plateselskap: Sony Music Entertainment Norway
* 2015 – *Oh Yeah!* Plateselskap: Fjorden Bizznizz/Opplett
* 2021 - *Ikkje bland deg inn* Plateselskap: Fjorden Bizznizz

Referanser
----------

1. 1 2 3  Bergan, Jon Vidar (8. april 2021). «Fjorden Baby!». *Store norske leksikon*. Besøkt 4. juli 2021.
2. ↑  «Nå vil rapperne synge». *www.bt.no*. Besøkt 4. juli 2021.
3. ↑  NRK P3 – Gikk du glipp av Urørtfinalen? besøkt 2. februar 2009
4. ↑  BA:«Ny Fjorden-bassist» besøkt 15. januar 2010
5. ↑  Nrk Lydverket:«Fjorden-bassist lei av Bergen besøkt 15. januar 2010
6. ↑  «Topp 40 Album 2011-11». *VG-lista 2021*. Besøkt 4. juli 2021.
7. ↑  «Her ser du videoen til Branns cupfinalelåt». *TV 2* **(norsk)**. TV 2. Besøkt 5. juli 2021.
8. 1 2  «Saturn, Bergen». *NRK P3* **(norsk)**. 1. november 2013. Besøkt 4. juli 2021.
9. ↑  «VG har kåret årets norske plate!». *www.vg.no*. Besøkt 4. juli 2021.
10. ↑  «Norges morsomste band?». *NRK P3* **(norsk)**. 27. oktober 2015. Besøkt 4. juli 2021.
11. 1 2  «Ny Fjorden-bassist». *www.ba.no* **(norsk)**. 28. oktober 2009. Besøkt 24. januar 2020. «Ny bassist er Kjetil Grimsby Haarr.»

Eksterne lenker
---------------

* (en) Fjorden Baby! – kategori av bilder, video eller lyd på Commons Rediger på Wikidata
* (en) Fjorden Baby! på Discogs Rediger på Wikidata
* NRK Urørt:Profil
* NRK Urørt: Urørtfinalist 6
* Myspace:Profil
* NRK Lydverket: «Galskapen har livets rett»
* BA: «Fjorden Baby!» besøkt 31. januar 2009
* NRK Lydverket: «Fjorden-bassist lei av Bergen»

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Discogs
 |